Suginčiai (Akmenė)

Suginčiai (žemaidi Sogėntē) on küla Leedus Akmenė rajoonis Naujoji Akmenė maavallas. See asub Läti piiri ääres, Vadakste jõe kaldal.

XIX sajandil allus küla riigile ja seal oli vesiveski. Aastal 1923 asus selle alal kaks samanimelist küla, mis ühendati teise maailmasõja järel. Aastal 1949 asutati külas kaks kolhoosi, seal tegutses meierei. Aastani 1977 oli Suginčiais algkool. Aastal 2004 liideti Suginčiaiga Kerėžiai, Luokava ja Šilai külade territooriumid.

Muinsuskaitse all on Kerėžiai küla vana kalmistu. Säilinud on vana värava betoonist tulbad ja kaks puust risti.Kerėžių kaimo senosios kapinės Ka on kaitse all Suginčiai küla vanad kalmistud. Suginčiai esimene vana kalmistu oli kasutusel XIX sajandil ja XX sajandi esimesel poolel. Säilinud on haudade kohal asuvad lohud, kalmistu lõunaküljel on verstapost.Suginčių senosios kapinės, vad. Šmitkino kapeliais Teine kalmistu oli kasutusel samal perioodil. Seal on säilinud üks graniidist postament, selle alale jäävad mõned muinaskalmed.Suginčių kaimo antrosios senosios kapinės, vad. Zigmalio kapeliais Lisaks on kaitse all Suginčiai muinaskalmed, mis olid kasutusel V sajandist VIII sajandini. Aastal 1883 viidi seal läbi arheoloogilised uuringud, mille leiud läksid aastal 1901 Kuramaa muuseumi valdusse. Aastal 2017 uuriti läbi veel kaks hauda.Suginčių kapinynas

Külast idas asub Gėpaičiai metsas Kerėžiai või Luokava linnamägi ehk Lokava mägi. See oli kasutusel esimesel aastatuhandel ja teise aastatuhande alguses. Mägi sai rikutud XIX sajandi algaastatel, mil sealt kruusa kaevandati. Linnamäel on 60 meetri pikkune vallikraav, mis on 16–18 meetrit lai. Selle sügavust on raske määrata, kuna seda süvendati kruusa kaevates. Linnuse vall on 1,5 meetri kõrgune, loodes 0,5 meetri kõrgune. Linnamäe nõlvad on 20 meetrit kõrged. Linnamäge uuriti arheoloogiliselt aastal 2017, sealne kultuurikiht on 5–30 sentimeetrit paks.Luokavos, Kerėžių piliakalnis, vad. Lokavos kalnu

 Elanike arv 

<tr valign=top><td>
 263 (1902)
 300 (1923)
 246 (1959)
 176 (1970)
 91 (1979)
<td>
 55 (1989)
 65 (2001)
 51 (2011)
 40 (2021)

 Viited 

 Välislingid 
 Küla Akmenė piirkonna entsüklopeedias
Küla portaalis vietoves.Lt

Kategooria:Akmenė rajooni külad